Saethyddiaeth

bawd|Saethydd Tibetaidd, 1938

Mae saethyddiaeth yn un o gampau'r byd chwaraeon lle defnyddir bwa saeth, mae hefyd yn ddisgyblaeth ac yn grefft sy'n cael ei ymarfer yn yr oriau hamdden. Defnyddir y bwa i saethu'r saeth tuag at darged, a hynny, fel arfer fel rhan o gystadleuaeth; mae saethyddiaeth yn un o gampau y Gemau Olympaidd Modern. "Saethydd" yw'r term am berson sy'n ymwneud â saethyddiaeth.

Hela a lladd oedd pwrpas y bwa saeth yn wreiddiol, ond cafwyd hefyd gystadlaethau mor bell yn ôl â'r Oesoedd Canol ac ni sefydlwyd cymdeithas i hybu a rhoi trefn ar y ddisgyblaeth hon tan 1676 pan ffurfiwyd The Company of Scottish Archers ac ni chyrhaeddodd y grefft Unol Daleithiau America tan 1844 pan sefydlwyd The Grand National Archery Society yn Efrog Newydd.

Daw'r gair "saethyddiaeth" o'r taflegryn hwnnw a ddefnyddiwyd gan fodau dynol cynhanes: y saeth. Y Rhufeiniaid a fenthyciodd y gair i ni; Lladin: sagitta. Cofnodwyd y gair am y tro cyntaf yn y C13 yn Llyfr Iorwerth (LlI 93), "Saeth, fyr[dlyg]".Geiriadur Prifysgol Cymru Arlein (GPC); adalwyd 9 Awst 2016. Benthyciad yw'r gair Saesneg archery o'r Lladin 'arcus', sef bwa.

Gweler hefyd
Saethu - gemau gyda gynnau, er enghraifft saethu colomennod clai

Cyfeiriadau

Categori:Chwaraeon manwl